இயல் 4         கதிரைவேல் மன்னன் மகள் அன்னம் திகைத்தாள்.   கோட்டைவா யிற்புறத்தே வாள்அ திர்ப்பும் குதிரைகளின் குளம்படியின் ஒலியும், யானைக்  கூட்டத்தின் மோதுதலும், தேர்அ திர்ப்பும், கொலையுண்ணும் மறவர்விழும் ஒலியும், நன்கு  கேட்டிருந்தாள் இளமங்கை வள்ளைக் காதில். கிளியுதடு கனல்சிந்தும், துடிக்கும்; அஞ்சும்!  வாட்போரை விரும்பும்அவள் தமிழ நெஞ்சம் வகையறியா அவள்இளமை மறுத்து நிற்கும்.   என்ஆத்தா என்செய்வேன் என்றாள் மங்கை! எதிர்நின்ற அக்கிழவி இயம்பு கின்றாள்:  "உன்மாமன் படைகூட்டி வந்தான் பெண்ணே உன்பெற்றோர் வாள்துாக்கி ஓடி யுள்ளார்.